2 แม่ลูก ขี่ จยย.ชนเสาไฟ ร่างกระแทก แม่เจ็บ สลดลูกสาว 4 ขวบดับ 
2 แม่ลูก ขี่ จยย.เสียหลักล้มคว่ำ พุ่งชนเสาไฟข้างทาง ร่างกระแทกแม่เจ็บ สลดลูกสาว 4 ขวบ คอหักดับ พยานเห็นเหตุการณ์แจ้งว่า จยย.อาจถูกรถเฉี่ยวชน แล้วขับหลบหนี เมื่อเวลา 08.30 น. เมื่อวันที่ 7 ส.ค.63 พ.ต.ท.สุภัทร เหมจินดา รอง ผกก.สอบสวน สภ.เหนือคลอง จ.กระบี่ รับแจ้งอุบัติเหตุรถชนริมถนนเลียบคลองชลประทาน ต.เหนือคลอง อ.เมือง จ.กระบี่ มีคนบาดเจ็บและเสียชีวิต จึงเดินทางไปตรวจสอบ พร้อมเจ้าหน้าที่กู้ชีพเทศบาลตำบลเหนือคลองที่เกิดเหตุอยู่ริมถนน พบรถจักรยานยนต์ ยี่ห้อฮอนด้า เวฟ สีแดง-เทา ทะเบียน กลน 725 กระบี่ ล้มอยู่ สภาพหน้ารถพังยับ ตรงไหล่ทางใกล้กับเสาไฟส่องสว่าง พบร่างคนเจ็บทราบชื่อ นางวิภาวรรณ์ คมลักษณ์ อายุ 33 ปี อยู่หมู่ที่ 6 ต.คลองขนาน อ.เหนือคลอง จ.กระบี่ อยู่ในอาการสะลึมสะลือ เจ้าหน้าที่เร่งนำตัวส่ง รพ.เหนือคลอง ห่างกันไม่ไกลพบร่าง ด.ญ.กัญญาณัฐ รักจินต์ อายุ 4 ขวบ นอนหมดสติ เจ้าหน้าที่รีบปฐมพยาบาลเบื้องต้น ก่อนนำส่ง รพ.เหนือคลอง สุดท้ายเสียชีวิตในเวลาต่อมา เนื่องจากกระดูกคอหักจากการสอบสวนพยานเบื้องต้น ทราบว่า ช่วงก่อนเกิดเหตุ นางวิภาวรรณ์ กำลังขี่รถจักรยานยนต์พาลูกสาวไปส่งที่โรงเรียนอนุบาลในตัว อ.เหนือคลอง มาถึงจุดเกิดเหตุคาดว่า รถจักรยานยนต์น่าจะเสียหลักพุ่งชนเสาไฟฟ้าส่องสว่างข้างทาง ทำให้ร่างทั้งคู่กระแทกเสาไฟฟ้าได้รับบาดเจ็บ ส่วนเด็กกระแทกจนคอหัก อย่างไรก็ตามมีพยานใกล้ที่เกิดเหตุแจ้งว่า รถจักรยานยนต์ 2 แม่ลูก น่าจะถูกรถยนต์เฉี่ยวชน ทำให้เสียหลักไปชนเสาไฟฟ้า จากนั้นรถยนต์คันดังกล่าวจึงขับหลบหนีไป ซึ่งตำรวจจะรอให้คนเจ็บอาการดีขึ้น เพื่อสอบปากคำอีกครั้ง รวมถึงสอบพยานที่เห็นเหตุการณ์ทั้งหมด หากเป็นการเฉี่ยวชนแล้วหลบหนี จะได้เร่งติดตามรถคันที่ชนมาดำเนินคดีตามกฎหมายต่อไป
2 แม่ลูก ขี่ จยย.เสียหลักล้มคว่ำ พุ่งชนเสาไฟข้างทาง ร่างกระแทกแม่เจ็บ สลดลูกสาว 4 ขวบ คอหักดับ พยานเห็นเหตุการณ์แจ้งว่า จยย.อาจถูกรถเฉี่ยวชน แล้วขับหลบหนี 
รถชน,จักรยานยนต์,จยย.เสียหลัก,จยย.ชนเสาไฟ,อุบัติเหตุ,กระบี่,ข่าวทั่วไป